Samuel Kozlovský

**Samuel Kozlovský** (* 19. november 1999, Bratislava) je slovenský profesionálny futbalista, ktorý hráva na pozícii ľavého obrancu v poľskom klube Widzew Łódź.

## Hráčska kariéra

### Mládež
Kozlovský začínal s futbalom v tíme MŠK Iskra Petržalka. Neskôr sa dostal do mládeže Slovanu Bratislava.

### Kariéra v Slovane Bratislava
Kozlovský sa v roku 2017 prepracoval do B-tímu Slovana Bratislava, ktorý pôsobil v 3. lige. Neskôr s rezervou pôsobil aj v 2. lige. V prvom tíme Slovana debutoval dňa 10. septembra 2019 pri výhre 4:0 nad Družstevník Liptovská Štiavnica v druhom kole Slovnaft Cupu. Neskôr nastúpil aj vo štvrtom kole pri výhre 5:2 nad Bardejovom. Za „belasých“ však Kozlovský nikdy nenastúpil v ligovom zápase a tieto dva zápasy v pohári boli jeho jediné v drese Slovana.

#### Hosťovania v Petržalke
V septembri 2018 bol Kozlovský poslaný na hosťovanie do Petržalky v 2. lige. Dňa 9. septembra debutoval v klube pri výhre 2:0 nad Tatran Liptovský Mikuláš. O týždeň neskôr strelil svoj prvý gól v klube pri remíze 1:1 s Bardejovom. Počas hosťovania v sezóne 2018/19 odohral za Petržalku dokopy 23 zápasov s bilanciou 1+3.

Pred marcom 2020 sa Kozlovský vrátil na hosťovanie do Petržalky. V klube strávil hosťovanie až dokonca sezóny 2020/21. Počas sezóny 2020/21 odohral v klube 27 zápasov a strelil 4 góly a pridal dve asistencie. S tímom sa dostal do štvrťfinále pohára.

### AS Trenčín
Pred sezónou 2021/22 prestúpil Kozlovský do AS Trenčín kde podpísal dvojročný kontrakt. V klube debutoval v druhom kole Slovnaft Cupu pri výhre 3:0 nad Thermal Veľký Meder. Debut v Niké lige si odbil 23. októbra pri výhre 1:0 nad ViOn Zlaté Moravce. Prvý gól v klube strelil 24. mája 2022 pri výhre 2:0 nad MŠK Žilina v semifinále baráže o Konferenčnú ligu. V prvej sezóne za AS Trenčín odohral dokopy 14 zápasov.

V sezóne 2022/23 dostal už väčší herní čas v AS Trenčín. Počas sezóny odohral dokopy 29 zápasov.

Dňa 19. augusta 2023 strelil Kozlovský svoj prvý gól v Niké lige pri výhre 4:1 nad MFK Ružomberok. V sezóne 2023/24 odohral dokopy 31 zápasov a strelil tri góly.

### Widzew Łódź
V júli 2024 prestúpil Kozlovský do poľského klubu Widzew Łódź v Ekstraklase kde podpísal dvojročný kontrakt. V klube debutoval dňa 22. júla pri remíze 1:1 so Stal Mielec. Dňa 9. novembra dvoma asistenciami prispel k výhre 2:0 nad Zaglebie Lubin. Prvý gól v klube strelil 31. januára pri prehre 1:4 s Lech Poznań.

## Reprezentačná kariéra
Kozlovský debutoval v národnom drese Slovenska dňa 8. septembra pri výhre 2:0 nad Azerbajdžanom v C-divízii Ligy národov UEFA 2024/25.

## Štatistiky kariéry

### Klubové
*K 22. septembru 2025*

; Poznámky
: **<sup>1</sup>** Play-off o Konferenčnú ligu UEFA

### Medzinárodné
*K 22. septembru 2025*

## Úspechy hráča
**ŠK Slovan Bratislava**
* Slovnaft Cup: 2019/20

## Referencie

## Externé odkazy
* Samuel Kozlovský na transfermarkt.com
* Samuel Kozlovský na Sportnet

Kategória:Slovenskí futbalisti
Kategória:Hráči ŠK Slovan Bratislava
Kategória:Hráči FC Petržalka 1898
Kategória:Hráči FK AS Trenčín
Kategória:Hráči MFK Dubnica
Kategória:Hráči Widzew Łódź
Kategória:Hráči Ekstraklasy
Kategória:Futbaloví obrancovia
Kategória:Osobnosti z Bratislavy